Salta al menú principal
Salta al contingut de la pàgina

Dijous 17.02.11

Sant Andreu de Palomar

Portada
Fòrums
Enquestes
Locals

Notícies

Notícies

Dimarts  17.02.2009  11:08

‘100 Andreu’ : Centenari de la Unió Esportiva Sant Andreu

Presentació de la Samarreta del Centenari al sopar amb socis i autoritats nacionals i locals.

Divendres 14 de febrer 2009 la U.E. Sant Andreu va celebrar el Sopar del Centenari al poliesportiu de Sant Andreu, on es va fer entrega d'insígnies d’or i plata als socis que fa 50 i 25 anys que ho són, es va presentar la Samarreta del Centenari, la Mascota, la Litografia, el Llibre i el DVD dels cent anys. Hi van assistir el President de la Generalitat, l’alcalde de BCN, presidents de Federacions, el president del club i prop de 500 socis.

L’acte va començar al voltant de les nou del vespre quan l’himne de Catalunya ‘Els Segadors’ va anunciar l’arribada del President de la Generalitat i de l’alcalde barceloní. L’andreuenc Miquel Plana, presentador de televisió, cantant i cap de la cadena ‘Els Tigres’, va fer de mestre de ceremònies. Van haver-hi parlaments de la regidora del ‘Districte Sant Andreu’, del president Gaspart, de l’alcalde Hereu, que va ser regidor de Sant Andreu i va saber respectar la sensibilitat andreuenca al considerar Sant Andreu de Palomar “…- aquest, “barri”, vila, o poble…”, del president Montilla, que, en canvi, no es va cansar d’anomenar “barri”, “barri”, “barri”, i del president de la “Federación Española de Fútbol” Sr. Villar.

L’emotivitat la van portar els socis que van anar passant per l’escenari, pel davant la mesa d’autoritats, i van anar rebent les insígnies d’or o plata, entre ells el Sr. Eduard, el soci número 00001 del club, algunes i alguns ben majors, ajudats per nets o per una hostessa, i el que, fins fa ben poc que es va jubilar, va ser l’utiller de l’equip, el Sr. Galeote. La presència de veterans jugadors de la Unió Esportiva, com l’Àngel Mur, també van posar el seu punt emotiu.

Va haver-hi també espectacles. Un grup va anar amenitzant l’arribada de socis; un actor fent de cambrer borratxo es va anar passejant per la sala a trompicons i anant de tant en tant per terra; i un mag va fer trucs, tant a l’escenari com per les taules, i va ser l’encarregat de presentar la Samarreta del Centenari, que té les novetats a les mànigues, de color blau com la bandera de Sant Andreu de Palomar, i el mapa del país al davant i al darrera, per sobre de les quatre barres. No hi va faltar el pastís del Centenari, que estava força bo, i cava per a brindar.

Xarxes socials

Envia l'article

Imprimeix l'article

Converteix a PDF

100 Andreu: Sopar del Centenari

Publicitat

Facebook

Portada
Fòrums
Enquestes
Locals

Publicitat
Mapa web
Contacte
Qui som
Avís legal
Privacy Policy

Partal, Maresma & Associats, S.L.

Ferlandina 4308001 Barcelona93.442.64.39
Produït per gnuine